CELEX: 62011TN0102
Language: el
Date: 2011-02-22 00:00:00
Title: Υπόθεση T-102/11: Προσφυγή της 22ας Φεβρουαρίου 2011 — American Express Marketing & Development κατά ΓΕΕΑ (IP ZONE)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/15
            
         Προσφυγή της 22ας Φεβρουαρίου 2011 — American Express Marketing & Development κατά ΓΕΕΑ (IP ZONE)
   (Υπόθεση T-102/11)
   2011/C 130/27
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: American Express Marketing & Development Corp. (Νέα Υόρκη, Ηνωμένες Πολιτείες) (εκπρόσωποι: V. Spitz, A. Gaul, T. Golda και S. Kirschstein-Freund, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Δεκεμβρίου 2010 στην υπόθεση R 1125/2010-2·
            
         
               —
            
            
               επικουρικώς, να μεταρρυθμίσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Δεκεμβρίου 2010 στην υπόθεση R 1125/2010-2, και να αποφανθεί ότι η προσφυγή είναι βάσιμη·
            
         
               —
            
            
               να καταδικάσει το καθού στα δικαστικά έξοδα της διαδικασίας ενώπιον του τμήματος προσφυγών και ενώπιον του Γενικού Δικαστηρίου.
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Το λεκτικό σήμα «IP ZONE» για υπηρεσίες της κλάσεως 42
   
      Απόφαση του εξεταστή: Απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 207/2009 του Συμβουλίου, καθόσον το τμήμα προσφυγών διαπίστωσε ότι το σήμα στερείται του αναγκαίου διακριτικού χαρακτήρα και είναι περιγραφικό σε σχέση με τις εν λόγω υπηρεσίες.